b'\n_START_ARTICLE_\n\xc4\x8cudnovate zgode \xc5\xa1egrta Hlapi\xc4\x87a (crtani film)\n_START_SECTION_\nProdukcija\n_START_PARAGRAPH_\nCroatia film radila je na "\xc4\x8cudnovatim zgodama" od 1991. do 1997., uz financijsku potporu ministarstva kulture. Film je produciran za Domovinskog rata, kad je zbog od Srbije nametnutog rata Hrvatska sve ljudske i financijske resurse bila prisiljena usmjeriti na obranu domovine, zbog \xc4\x8dega su mnoge tada sporedne djelatnosti pretrpile zastoj i krizu, pa i svjetski slavni hrvatski animirani film  i tek se po\xc4\x8dela oporavljati od rata za obranu i neovisnost. U produkciji se osoblje slu\xc5\xbeilo starinskim kamerama za cel od kojih su neke datirale jo\xc5\xa1 iz 1938. godine. Autori su se odlu\xc4\x8dili za antropomorfne \xc5\xbeivotinje kao junake, a za glavni lik izabrali su mi\xc5\xa1i\xc4\x87a._NEWLINE_Direltor Milan Bla\xc5\xbeekovi\xc4\x87 je prije radio na animiranim projektima kao \xc5\xa1to su slavni Profesor Baltazar za Zagreb Film, nakon \xc4\x8dega je pre\xc5\xa1ao na re\xc5\xbeiranje projekta \xc4\x8cudesne \xc5\xa1ume 1986. i njena nastavka iz 1990. \xc4\x8carobnjakova \xc5\xa1e\xc5\xa1ira, za studio Croatia film. Za \xc4\x8cudnovate zgode bio je i scenarist i crta\xc4\x8d layouta. U film su uklju\xc4\x8deni mnogi poznati hrvatski glumci me\xc4\x91u kojima su Relja Ba\xc5\xa1i\xc4\x87, Emil Glad, Tarik Filipovi\xc4\x87 i Ivana Bakari\xc4\x87. Dje\xc4\x8dji glumci Ivan Gudeljevi\xc4\x87 i Maja Ro\xc5\xbeman odigrali su glasovne uloge glavnih likova._NEWLINE_Za me\xc4\x91unarodnu distribuciju film je prodan njema\xc4\x8dkom distributeru. Distributer je li\xc5\xa1io film egzotike izvornog autorstva i prilagodio ga svome ukusu. Na videokazetama s ovim prvorazrednim djelom hrvatske kulture, ni jednom rije\xc4\x8dju nije pisalo da se radi o hrvatskom proizvodu, a kamoli da bi netko spomenuo Ivanu Brli\xc4\x87-Ma\xc5\xbeurani\xc4\x87 ili Milana Bla\xc5\xbeekovi\xc4\x87a. _NEWLINE_Te 1997. Croatia film udru\xc5\xbeio se s njema\xc4\x8dkim HaffaDieboldom, podru\xc5\xbenicom Constantin Mediena i televizijskom postajom ProSieben radi kreiranja nove verzije crtanog filma za me\xc4\x91unarodno tr\xc5\xbei\xc5\xa1te.  Uz nekoliko izmijenjenih prizora i ponovno napravljenog zavr\xc5\xa1etka, ova je verzija sinkronizirana za njema\xc4\x8dko govorno podru\xc4\x8dje, prije nego je prodana u 70 teritorija diljem svijeta. \xc5\xa0vedska TV1000 bila je me\xc4\x91u prvim postajama koja je emitirala HaffaDieboldovu verziju na televiziji pod naslovom Lapitch den lilla skomakaren. _NEWLINE_Za englesko govorno podru\xc4\x8dje glasovi su snimljeni u Vancouveru u Britanskoj Kolumbiji, u Koko Productionsu i Airwaves Sound Designi; Rainmaker Digital Pictures rukovala je postprodukcijom. U ovoj je verziji kanadska glumica Cathy Weseluck posudila glas Hlapi\xc4\x87u.\n_START_SECTION_\nGlazba\n_START_PARAGRAPH_\nGlazbu za film izvode Srebrna krila, Slavko Pintari\xc4\x87, Vladimir Ko\xc4\x8di\xc5\xa1 i Silvestar Dragoje te Branka Deli\xc4\x87. Za me\xc4\x91unarodno tr\xc5\xbei\xc5\xa1te bilo je nekih izmjena, novi skup pjesama i izvo\xc4\x91a\xc4\x8da. Glazbu za izvornu verziju skladao je Du\xc5\xa1ko Mandi\xc4\x87, a pjesme je napisao \xc4\x8dlan osoblja Pajo Kani\xc5\xbeaj. Petar Gra\xc5\xa1o pridonio je produkciji pjesmom "Ljubav sve pozlati" ali nije zapisan u creditima. Dio pjesme \xc4\x8duje se pri zavr\xc5\xa1nom dijelu odjavne \xc5\xa1pice. Producent filma \xc5\xbdeljko Zima re\xc5\xbeirao je glazbeni spot.  Pjesma se tako\xc4\x91er pojavila na zadnjem mjestu Gra\xc5\xa1ina debitantskog albuma 1997. Mjesec iznad oblaka u izdanju Orfeja i Tonike._NEWLINE_Za me\xc4\x91unarodnu je verziju njema\xc4\x8dki umjetnik Hermann Weindorf radio na novom skupu pjesama i glazbe, zamijeniv\xc5\xa1i izvorni hrvatski rad Du\xc5\xa1ka Mandi\xc4\x87a. "Take My Hand" koju izvodi Jane Bogart zamijenila je Gra\xc5\xa1inu "Ljubav sve pozlati". Njema\xc4\x8dki album s glazbom za ovaj film izdan je na CD-u i kazeti pod etiketom Ariole 6. listopada 1997.'